CELEX: C2004/146/09
Language: da
Date: 2004-05-29 00:00:00
Title: Sag anlagt den 13. april 2004 af Kurt Martin Mayer, Tilly Forstbetriebe GesmbH, Anton Volpini de Maestri og Johannes Volpini de Maestri mod Kommissionen for De Europæiske Fællesskaber. (Sag T-137/04)

29.5.2004   
            
            
               DA
            
            
               Den Europæiske Unions Tidende
            
            
               C 146/6
            
         Sag anlagt den 13. april 2004 af Kurt Martin Mayer, Tilly Forstbetriebe GesmbH, Anton Volpini de Maestri og Johannes Volpini de Maestri mod Kommissionen for De Europæiske Fællesskaber.
   (Sag T-137/04)
   (2004/C 146/09)
   Processprog: tysk
   Ved De Europæiske Fællesskabers Ret i Første Instans er der den 13. april 2004 anlagt sag mod Kommissionen for De Europæiske Fællesskaber af Kurt Martin Mayer, Eisentratten (Østrig), Tilly Forstbetriebe GesmbH, Treibach (Østrig), Anton Volpini de Maestri, Spittal/Drau (Østrig) og Johannes Volpini de Maestri, Seeboden (Østrig), ved Rechtsanwalt M. Schaffgotsch, som befuldmægtiget.
   Sagsøgeren har nedlagt følgende påstande:
   
               —
            
            
               Den anfægtede kommissionsbeslutning annulleres i det hele,
            
         subsidiært:
   
               —
            
            
               Den anfægtede beslutning annulleres delvis for så vidt angår alle østrigske lokaliteter af fællesskabsbetydning (kode AT i bilag I til den anfægtede beslutning),
            
         subsidiært:
   
               —
            
            
               
                           a)
                        
                        
                           optagelsen af lokaliteten AT 2102000 »Nockberge« i den anfægtede kommissionsbeslutning annulleres, og
                        
                     
                           b)
                        
                        
                           optagelsen af lokaliteten AT 211900 »Gut Walterskirchen« i den anfægtede kommissionsbeslutning annulleres,
                        
                     
         subsidiært:
   
               —
            
            
               optagelsen af visse lokaliteter i bilag I til den anfægtede beslutning som lokaliteter af fællesskabsbetydning for levesteder og arter med en repræsentativitet og en global vurdering af B, C og D (subsidiært C og D, subsidiært alene C) i henhold til medlemsstaternes standard oplysningsformular annulleres for så vidt angår,
               
                           a)
                        
                        
                           alle de i den anfægtede beslutning (jf. dennes bilag I) optagne lokaliteter, subsidiært
                        
                     
                           b)
                        
                        
                           alle østrigske lokaliteter (kode AT i bilag I), subsidiært
                        
                     
                           c)
                        
                        
                           lokaliteterne AT 2102000 »Nockberge« og AT 211900 »Gut Walterskirchen«
                        
                     
         
               —
            
            
               under alle omstændigheder tilpligtes Kommissionen at betale sagens omkostninger til den af sagsøgerne befuldmægtigede.
            
         Søgsmålsgrunde og væsentligste argumenter:
   Sagsøgerne har med det foreliggende søgsmål anfægtet Kommissionens beslutning af 22. december 2003 om vedtagelse af liste over lokaliteter af fællesskabsbetydning i det alpine biogeografiske område (1). Sagsøgerne er land- og skovbrugere, der, blandt andet som sekundær beskæftigelse, driver land- og skovbrug på deres ejendomme, som befinder sig på de i den anfægtede beslutning fastlagte »lokaliteter af fællesskabsbetydning«. Sagsøgerne har gjort gældende, at de ved beslutningen blev gjort til adressater for fællesskabsretlige normer. Der blev hermed automatisk gjort indgreb i sagsøgernes ejendomsret – som i henhold til den fællesskabsretlige forfatningstradition skal beskyttes – uden, at der blev foretaget en interesseafvejning, uden undtagelser og uden, at de blev tildelt erstatning (eller at der blev truffet bestemmelser herom), hvilket skete i et omfang, som gik langt ud over hvad forskellige sociale forpligtelser påkræver. Dette udgør en overtrædelse af traktaten, som omhandlet i artikel 230, stk. 2, EF, hvilket kræver, at den anfægtede beslutning annulleres.
   Sagsøgerne har gjort gældende, at beslutningen også var i strid med direktivet (2), som den er vedtaget i henhold til. Det påkrævede grundlag til vurdering af den nødvendige finansiering blev ikke tilvejebragt korrekt, og den i direktivet påkrævede sammenhæng i nettet af bevaringsområder blev ikke iagttaget.
   Endvidere har sagsøgerne gjort gældende, at Kommissionen i den anfægtede beslutning undlod udtrykkeligt at fastslå, for hvilke arter og levesteder de nu oplistede lokaliteter udgør lokaliteter af fællesskabsbetydning. Endelig har sagsøgerne gjort gældende, at beslutningens indhold for så vidt angår de beskyttede lokaliteter, som berører sagsøgerne, bygger på fejlagtige oplysninger. Lokaliteterne blev således fejlagtigt erklæret for lokaliteter af fællesskabsbetydning for visse arter og levesteder, hvorfor beslutningen også bør annulleres.
   
      (1)  EUT L 14 af 21.1.2004, s. 21.
   
      (2)  Rådets direktiv 92/43/EØF af 21.5.1992 om bevaring af naturtyper samt vilde dyr og planter (EFT L 206, s. 7).